TÁJÉKOZTATÓ ÁSOTT ÉS FÚRT KUTAK FENNMARADÁSI ENGEDÉLYEZÉSI ELJÁRÁSÁRÓL

Az engedély nélkül létesített ásott vagy fúrt kutak tulajdonosainak 2023. december 31-ig kell kérelmezni a tulajdonukban álló kút fennmaradási, vagy megszüntetési engedélyezési eljárását.

Amennyiben a tulajdonos fenti határidőig nem kérelmezi az eljárást, úgy vízgazdálkodási bírságot kell fizetnie.

A Vgtv. 29. § (7) bekezdése alapján: „Mentesül a vízgazdálkodási bírság megfizetése alól az a létesítő vagy üzemeltető, aki az egyes törvényeknek a polgárok biztonságát erősítő módosításáról szóló 2020. évi XXXI. törvény (a továbbiakban: Vgtv.mód3.) hatálybalépését megelőzően engedély nélkül vagy engedélytől eltérően létesített vagy üzemeltet felszín alatti vízkivételt biztosító vízilétesítményt, ha a vízjogi fennmaradási engedélyezési eljárást 2023. december 31-ig kérelmezi.”

A törvény a házi vízigényt kielégítő és a mezőgazdasági öntözési célú fúrt kutakra egyaránt vonatkozik.

Milyen esetekben jár el az önkormányzat jegyzője? Az engedélyezés alá vont kútnak milyen feltételeknek kell megfelelni?

A települési önkormányzat jegyzőjének  fennmaradási engedélye szükséges az olyan ásott és fúrt kúthoz, amely kút együttesen teljesíti az alábbi feltételeket:

* a kút helye nem érinthet vízbázisvédelmi védőterületet
* a kút nem érint karszt- vagy rétegvizet
* 500 m3/év vízigénybevétel alatti
* a kút épülettel rendelkező ingatlanon van
* magánszemély a kérelmező
* a vízkivétel házi ivóvízigény és a háztartási igények kielégítését szolgálja és
* a kút nem gazdasági célú vízigényt szolgál.

Amennyiben a fent felsorolt feltételek közül bármelyik nem teljesül, akkor a területileg  illetékes Katasztrófavédelmi Igazgatóság, mint vízügyi hatóság hatáskörébe tartozik a kút fennmaradási engedélyezési eljárása.

Illetékek, Díjak

Az engedélyezési eljárás mentes az illeték- és díjfizetési kötelezettség alól.

Az eljárás során felmerülő egyéb költségek, valamint a dokumentáció készítés költségei a kérelmezőt terhelik.

A nyomtatvány letölthető a Árpádhalom Község Önkormányzata honlapjáról, vagy személyesen kérhető Árpádhalom Község Önkormányzata hivatalában 6623 Árpádhalom, Petőfi Sándor utca 17.

Fábiánsebestyén, 2023. március 20.

 Gyurisné Székely Erika

 jegyző